لندن (مانیٹرنگ ڈیسک) پاکستانی ٹیم نا ورنا باؤلر شاہین آفریدی پدریسہ چار بال آتیا 4 وکٹ دوئی کرسا تاریخی ءُ کارکڑد اس دوئی کرے۔ او دا تاریخ ءِ انگلش کاؤنٹی ٹی ہمپشائر نا کنڈآن گوازی کرسا دوئی کرے۔ شاہین آفریدی ہرا اینو پگہ انگلش کاؤنٹی ٹی ٹونٹی چمپئن شپ اٹ ہمپشائر نا کنڈآن گوازی کننگ اٹی ءِ او دا کارکڑد ءِ مڈل سیکس نا برخلاف میچ اٹ جوڑ کرے۔ او تینا اوور نا گڈیکو چار بال آتیا مخالف ٹیم نا گوازی گر ہراٹی ٹم مرتاغ، جون سمپسن، سٹیون فن و تھیلان ولالا واتیا اوار ئسر نا وکٹ آتیا بولڈ کرے۔
